Document ID: 31982D0729

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 26ης Οκτωβρίου 1982
περί καθορισμού των αντιπροσωπευτικών οργανώσεων στις οποίες ανατίθεται η κατάρτιση καταλόγων υποψηφίων για τη Συμβουλευτική Επιτροπή της Ευρωπαϊκής Κοινότητας Άνθρακα και Χάλυβα
(82/729/ΕΚΑΧ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη το άρθρο 18 της συνθήκης περί ιδρύσεως της Ευρωπαϊκής Κοινότητας Άνθρακα και Χάλυβα,
Εκτιμώντας:
ότι, με την απόφασή του της 20ής Οκτωβρίου 1980 (1), το Συμβούλιο όρισε τις οργανώσεις παραγωγών και εργαζομένων προβλέπει το τρίτο εδάφιο του προαναφερόμενου άρθρου·
ότι, με την απόφασή του της 25ης Νοεμβρίου 1980 (2), το Συμβούλιο διόρισε τα μέλη της Συμβουλευτικής Επιτροπής για την περίοδο 25 Νοεμβρίου 1980 μέχρι 24 Νοεμβρίου 1982·
ότι πρέπει να ορίσει τις αντιπροσωπευτικές οργανώσεις στις οποίες θα ανατεθεί να καταρτίσουν καταλόγους διπλής υποψηφιότητας για τον αριθμό των εδρών που τους αντιστοιχούν, προκειμένου να ανανεωθεί η θητεία της Συμβουλευτικής Επιτροπής για περίοδο δύο ετών,
ΑΠΟΦΑΣΙΖΕΙ:
Άρθρο 1
Στις αντιπροσωπευτικές οργανώσεις παραγωγών και εργαζομένων που αναφέρονται στον πίνακα που προσαρτάται στην οδηγία αυτή ανατίθεται η κατάρτιση των καταλόγων των υποψηφίων βάσει των οποίων θα διοριστούν τα μέλη της Συμβουλευτικής Επιτροπής της Ευρωπαϊκής Κοινότητας Άνθρακα και Χάλυβα, σε αριθμό ίσο με εκείνον που αναφέρεται στον ίδιο πίνακα για καθεμιά από τις οργανώσεις αυτές.
Άρθρο 2
Το Συμβούλιο θα ολοκληρώσει αργότερα τον κατάλογο των οργανώσεων εκείνων, στις οποίες ανατίθεται να υποδείξουν υποψηφίους στην κατηγορία των εργαζομένων.
Έγινε στο Λουξεμβούργο, στις 26 Οκτωβρίου 1982.

Labels: 9
15